ഇന്ത്യന് നേവി കേഡറ്റ് പരിശീലനം കാലടി: ഇന്ത്യന് നേവി കൊച്ചിയിലെ 220 സിഗ്നല് സ്കൂള് കേഡറ്റുകള്ക്ക് ആദി ശങ്കര എന്ജിനീയറിംഗ് കോളേജില് പരിശീലനം തുടങ്ങി. ഒരു മാസം ദൈര്ഘ്യമുള്ള കമ്മ്യൂണിക്കേറ്റീവ് ഇംഗ്ലീഷ് ട്രെയിനിംഗ് കോഴ്സാണ് കോളേജ് സ്കില് കേന്ദ്ര നല്കുന്നത്. കേംബ്രിഡ്ജ് യൂണിവേഴ്സിറ്റി പാഠ്യപദ്ധതി ഇന്ത്യന് നേവിയുടെ കമ്യൂണിക്കേറ്റീവ് ആവശ്യങ്ങള്ക്ക് ഉപയോഗപ്രദമാവുന്ന മാതൃകയില് ക്രമീകരിച്ചാണ് സിലബസ്. കോഴ്സിന്റെ ഔപചാരിക ഉദ്ഘാടനം ആദി ശങ്കര ട്രസ്റ്റ് മാനേജിംഗ് ട്രസ്റ്റി, കെ. ആനന്ദ് നിര്വ്വഹിച്ചു. ആദിശങ്കര ട്രസ്റ്റ് ചീഫ് ഓപ്പറേറ്റിംഗ് ഓഫീസര് പ്രൊഫ. സി. പി. ജയശങ്കര്, സീനിയര് അസോ.ഡയറക്ടര് ഡോ. ജേക്കബ് ജോര്ജ് തുടങ്ങിയവര് ക്ലാസുകള് എടുത്തു.